

**BALVU NOVADA PAŠVALDĪBA**

Reģ.Nr.90009115622, Bērzpils iela 1A, Balvi, Balvu novads, LV-4501, tālrunis +371 64522453

fakss+371 64522453, e-pasts: [dome@balvi.lv](mailto:dome@balvi.lv)

**Apstiprināti**

ar Balvu novada domes

2025.gada \_\_\_.septembra

lēmumu (sēdes prot. Nr.\_\_,\_\_\_.§)

**NOTEIKUMI**

Balvos

2025.gada 25.septembrī Nr.\_\_\_/2025

Valsts pamatbudžeta autoceļu (ielu) fonda finanšu līdzekļu izlietošanas kārtība ielu unceļu uzturēšanai Balvu novadā

*Izdoti saskaņā ar Pašvaldību likuma 50.panta pirmās daļas 1.punktu,  
Ministru kabineta 2008.gada 11.marta noteikumu Nr.173  
„Valsts pamatbudžeta valsts autoceļu fonda programmai  
piešķirto līdzekļu izlietošanas kārtība” 23.punktu*

1. **VISPĀRĪGIE NOTEIKUMI**
2. Balvu novada pašvaldības noteikumi „Valsts pamatbudžeta autoceļu (ielu) fonda finanšu līdzekļu izlietošanas kārtība ielu unceļu uzturēšanai Balvu novadā” (turpmāk – noteikumi) nosaka Balvu novada autoceļu un ielu fonda (turpmāk – Fonds) sadales un izlietojuma kārtību atbilstoši Ministru kabineta 2008.gada 11.marta noteikumiem Nr.173 “Valsts pamatbudžeta valsts autoceļu fonda programmai piešķirto līdzekļu izlietošanas kārtība” un valsts pamatbudžeta valsts autoceļu fonda programmas apakšprogrammas “Mērķdotācijas pašvaldību autoceļiem (ielām)” (turpmāk – mērķdotācija) saņemtajiem finanšu līdzekļiem.
3. Mērķdotācijas finanšu līdzekļi tiek sadalīti ielu un ceļu uzturēšanai Balvu novada administratīvajā teritorijā.
4. Mērķdotācijas finanšu līdzekļi tiek ieskaitīti Balvu novada pašvaldības (turpmāk – Pašvaldība) pamatbudžetā speciāli šim mērķim atvērtajā norēķinu kontā.
5. Pašvaldības rīcībai ar Fonda līdzekļiem tiek apstiprināta Fonda ieņēmumu un izdevumu tāme kārtējam saimnieciskajam gadam vienlaicīgi ar Pašvaldības pamatbudžetu.
6. **FONDA MĒRĶIS**
7. Fonda galvenais mērķis un uzdevumi:
   1. esošā Pašvaldības autoceļu tīkla uzturēšana, saglabāšana un uzlabošana;
   2. Pašvaldībai piešķirto mērķdotācijas finanšu līdzekļu izmantošana atbilstoši normatīvo aktu prasībām un apstiprinātām vidējā termiņa programmām (trijiem gadiem).

**III.** FONDA LĪDZEKĻU IZLIETOJUMA KĀRTĪBA

1. Fondā ieskaitāmie mērķdotācijas finanšu līdzekļi tiek saņemti no Satiksmes  
   ministrijas.
2. Fonda līdzekļu uzskaite notiek atsevišķi no citiem Pašvaldības pamatbudžeta  
   ieņēmumiem un izdevumiem atsevišķā norēķinu kontā.
3. Fonda līdzekļi tiek izmantoti saskaņā ar apstiprināto fonda ieņēmumu un izdevumu tāmi kārtējam saimnieciskajam gadam.
4. Finansiālajā pārskata gadā neizlietotie Fonda līdzekļi tiek izmantoti nākamajā finansiālajā pārskata gadā.
5. Fonda līdzekļus izlieto šādām vajadzībām:
   1. Pašvaldības autoceļu un ielu uzturēšanai, tai skaitā ar uzturēšanas darbu veikšanu saistīto darbinieku atlīdzībai;
   2. Pašvaldības autoceļu un ielu būvniecībai, tai skaitā atjaunošanai, pārbūvei, nojaukšanai, projektēšanai, būvuzraudzībai un autoruzraudzībai;
   3. Eiropas Savienības struktūrfondu autoceļu un ielu projektu īstenošanai nepieciešamajam pašvaldību līdzfinansējumam un pašvaldības autoceļu un ielu tīkla finansēšanai ņemto kredītu pamatsummas atmaksāšanai;
   4. zemes pirkšanai, lai uzlabotu un attīstītu Pašvaldību autoceļus un ielas, kā arī bankas konta apkalpošanas izmaksu segšanai;
   5. Pašvaldības īpašumā esošo pilsētu tranzīta ielu uzturēšanas un atjaunošanas līdzfinansēšanai;
   6. gājēju un veloceliņu izbūvei un apgaismojuma ierīkošanai gar tiem.
6. Mērķdotāciju prioritāri izlieto tranzīta ielām, tiltiem, satiksmes drošības uzlabošanai, autoceļiem un ielām, pa kurām kursē sabiedriskais transports.

IV. FONDA LĪDZEKĻU SADALES KĀRTĪBA

1. Mērķdotāciju, kas paredzēta pašvaldības autoceļiem (ielām), sadala šādi:
   1. 20% no ikmēneša saņemtās ceļu un ielu mērķdotācijas novirza Fonda rezerves izveidošanai. Rezerves fondu izmanto dabas katastrofu izraisīto postījumu seku likvidācijai un novēršanai autoceļu tīklā un Pašvaldības iesniegto projektu, kuri saistīti ar autoceļu tīkla sakārtošanu realizācijas līdzfinansēšanai.
   2. Atlikušo mērķdotācijas summu Pašvaldības apvienību pārvaldēm Balvu novada dome sadala šādi:
      1. **30 %** no mērķdotācijas sadala proporcionāli attiecīgā pagasta vai pilsētas teritorijā reģistrēto transportlīdzekļu (ja tiem iepriekšējā gadā veikta valsts tehniskā apskate) skaitam, kas reizināts ar šādiem koeficientiem (k):
         1. vieglie automobiļi, k = 1,0;
         2. kravas automobiļi, lauksaimniecības un speciālā tehnika, k = 3,4;
         3. autobusi, k = 2,8;
         4. piekabes un puspiekabes, k = 5,7;
      2. **35 %** no mērķdotācijas sadala proporcionāli pagasta vai pilsētas teritorijā esošajam autoceļu brauktuvju, ielu brauktuvju un tiltu (tostarp satiksmes pārvadu) laukumam, kas reizināts ar šādiem koeficientiem (k):
         1. pagastu autoceļu brauktuvju laukums, k = 1;
         2. ielu brauktuvju laukums pilsētās, k = 1,4;
         3. tiltu (satiksmes pārvadu) laukums, k = 27;
         4. trotuāru laukums, k = 0,25;
      3. **35 %** no mērķdotācijas sadala proporcionāli pagasta vai pilsētas teritorijā esošo autoceļu garumam, kas reizināts ar šādiem koeficientiem (k):
         1. Pašvaldības reģistrētie autoceļi ar melno segumu, k = 3;
         2. pārējie Pašvaldības reģistrētie autoceļi, k = 1.
2. Balvu novada dome pēc šo noteikumu 12.punktā veiktajiem aprēķiniem apstiprina Pašvaldības apvienību pārvaldēm autoceļa finanšu budžetu katram gadam, saskaņā ar kuru Balvu novada Centrālās pārvaldes Finanšu un grāmatvedības nodaļa veic maksājumus par darbiem un pakalpojumiem.
3. Kontroli par Fonda izlietojumu veic Balvu novada Centrālās pārvaldes Finanšu un grāmatvedības nodaļa vienu reizi ceturksnī.

**V. AUTOCEĻU (IELU) REZERVES FONDA LĪDZEKĻU IZSKATĪŠANAS UN PIEŠĶIRŠANAS KĀRTĪBA**

1. Pašvaldības apvienību pārvaldes iesniedz Balvu novada Autoceļu (ielu) fonda komisijai iesniegumus ar ekonomiskajiem pamatojumiem par veicamajiem projektiem pašvaldības autoceļu (ielu) attīstībai un uzlabošanai vai dabas katastrofu izraisīto postījumu likvidāciju.
2. Balvu novada Autoceļu (ielu) fonda komisija veic iesniegto objektu apsekošanu, sagatavo apsekošanas aktu ar komisijas atzinumu, ko iesniedz Pašvaldības izpilddirektoram lēmumprojekta sagatavošanai un izskatīšanai Balvu novada domes Attīstības komitejā un Balvu novada domes sēdē.
3. Lēmumu par finansējuma piešķiršanu pieņem Balvu novada dome.

**VI. FONDA PĀRVALDE**

1. Fonda ieņēmumu un izdevumu tāmes grozījumus apstiprina Balvu novada dome.
2. Pašvaldības apvienību pārvaldēs par autoceļu/ielu ikdienas un periodiskās uzturēšanas darbu plānošanu un administrēšanu, saskaņā ar apstiprināto Pašvaldības budžetu kārtējam gadam un atbilstību apstiprinātajām vidējā termiņa programmām (trijiem gadiem), atbild attiecīgās apvienības pārvaldes vadītājs.
3. Balvu novada Centrālās pārvaldes Finanšu un grāmatvedības nodaļa normatīvajos aktos noteiktajā kārtībā nodrošina mērķdotācijas novada ceļiem un ielām ieņēmumu un izdevumu uzskaiti un pārskatu sagatavošanu.
4. Pārskatu par mērķdotācijas izlietojumu Balvu novada Centrālās pārvaldes Finanšu un grāmatvedības nodaļa šajos noteikumos norādītajos termiņos un noteiktā apjomā iesniedz Satiksmes ministrijai Ministriju, centrālo valsts iestāžu un pašvaldību budžeta pārskatu informācijas sistēmā “ePārskati”.

**VII. NOSLĒGUMA JAUTĀJUMI**

1. Ar šo noteikumu spēkā stāšanos spēku zaudē Balvu novada pašvaldības 2022.gada 22.septembra noteikumi Nr.7/2022 “Valsts pamatbudžeta autoceļu (ielu) fonda finanšu līdzekļu izlietošanas kārtība ielu un ceļu uzturēšanai Balvu novadā” (apstiprināti ar Balvu novada domes 2022.gada 22.septembra lēmumu „Par Balvu novada pašvaldības noteikumu Nr.7/2022 “Valsts pamatbudžeta autoceļu (ielu) fonda finanšu līdzekļu izlietošanas kārtība ielu un ceļu uzturēšanai Balvu novadā” apstiprināšanu” (sēdes protokols Nr.19, 23.§).

Domes priekšsēdētājs Jānis Trupovnieks